ທ່ານ ທອງລຸນ ສີສຸລິດ ນາຍົກລັດຖະມົນຕີ ພ້ອມດ້ວຍຄະນະ ໄດ້ເດີນທາງໄປເຄື່ອນໄຫວຢ້ຽມຢາມ ແລະ ເຮັດວຽກຢູ່ແຂວງຄໍາມ່ວນໃນວັນທີ 13 ມິຖຸນາ 2016 ໂດຍໄດ້ຮັບກຽດຕ້ອນຮັບອັນອົບອຸ່ນ ຈາກທ່ານໂອໄດ ສຸດາພອນ, ເຈົ້າແຂວງໆຄໍາມ່ວນພ້ອມດ້ວຍບັນດາຄະນະນຳຂອງແຂວງ, ຄະນະນໍາຂອງເມືອງ, ກອງບັນຊາການ ປກສ-ປກຊ ແຂວງ ແລະ ເມືອງ, ບັນດາພະແນກການອ້ອມຂ້າງພາຍໃນແຂວງ. ໃນໂອກາດດັ່ງກ່າວ ທ່ານນາຍົກລັດຖະມົນຕີ ໄດ້ເນັ້ນໜັກຕໍ່ການຈັດຕັ້ງປະຕິບັດ ຄໍາສັ່ງເລກທີ 15/ນຍ, ລົງວັນທີ 13 ພຶດສະພາ 2016 ນັ້ນ ແມ່ນເດັດຂາດບໍ່ໃຫ້ອະນຸຍາດເຄື່ອນຍ້າຍໄມ້ ຢູ່ໃນສະໜາມ 1.ພ້ອມກັນນີ້, ລັດຖະບານຍັງໄດ້ແຕ່ງຕັ້ງຄະນະສະເພາະກິດ ເພື່ອຕິດຕາມກວດກາ ໂດຍສົມທົບກັບແຂວງ ກໍລະນີພົບເຫັນໄມ້ທີ່ບໍ່ຖືກຕ້ອງ ແມ່ນໃຫ້ຢຶດເປັນຂອງລັດ ເພື່ອປະມູນຂາຍ. ກໍລະນີຫາກພົບເຫັນ ພະນັກງານ, ເຈົ້າໜ້າທີ່ ແລະ ທຸກພາກສ່ວນທີ່ໄດ້ລະເມີດ ແມ່ນຈະໄດ້ປະຕິບັດຕາມຂັ້ນຕອນລະບຽບກົດໝາຍ. ຮູບພາບ ແລະ ຂໍ້ມູນຈາກ: ກົມປະຊາສຳພັນ ສຳນັກງານນາຍົກລັດຖະມົນຕີRead More »
News Release
900 ກວ່າຄອບຄົວ ຈະມີນໍ້າຮັບໃຊ້ການຜະລິດ
ຊາວກະສິກອນຫລາຍກວ່າ 900 ຄອບຄົວ ຂອງ 08 ບ້ານໃນເມືອງປະທຸມພອນ, ແຂວງສະຫວັນນະເຂດ ຈະຮັບຜົນປະໂຫຍດຈາກໂຄງການຊົນລະປະທານຫ້ວຍທ່າຮາວ ເມື່ອຮອດປີ 2018 ເຊິ່ງປັດຈຸບັນ ພວມຂຸ້ນຂ້ຽວກໍ່ສ້າງ ແລະ ຄາດວ່າໝາຍໃຫ້ສຳເລັດຕາມແຜນການທີ່ກຳນົດໄວ້. ຜູ້ອໍານວຍການບໍລິສັດ ທ່ານນາງ ເພັດສະຫມອນ ເພັງສະຫວັດ ກ່າວໃນກອງປະຊຸມກວດກາຄວາມຄືບຫນ້າຄັ້ງທີ່ 3 ໃນມື້ວັນສຸກທີ່ຜ່ານມາວ່າ: ໂຄງການຊົນລະປະທານຫ້ວຍທ່າຮາວ ໄດ້ຮັບການກໍ່ສ້າງໂດຍບໍລິສັດ ເພັດຖາວອນກໍ່ສ້າງເຄຫາ, ຂົວ-ທາງ ແລະ ຊົນລະປະທານ; ປັດຈຸບັນສໍາເລັດແລ້ວເກືອບ 30 ເປີເຊັນ ນັບຕັ້ງແຕ່ໄດ້ເລີ່ມກໍ່ສ້າງມາຕັ້ງແຕ່ຕົ້ນປີ 2014. ທ່ານນາງ ເພັດສະຫມອນ ໃຫ້ຮູ້ຕື່ມວ່າ: ໂຄງການນີ້ແມ່ນລົງທຶນໂດຍກົງຈາກລັດຖະບານມູນຄ່າ 300 ຕື້ກວ່າກີບ ແລະ ຈະສະຫນອງນໍ້າປະມານ 1.700 ເຮັກຕາໃນລະດູຝົນ ແລະ 700 ເຮັກຕາໃນລະດູແລ້ງ ໃຫ້ແກ່ 08 ບ້ານ ເຊິ່ງເປັນເຂດຂາດແຄນຂອງນໍ້າສໍາລັບເຮັດຜະລິດກະສິກໍາ, ໂດຍ ສະເພາະແມ່ນລະດູແລ້ງ ແລະ ເປັນເຂດທີ່ມີອັດຕາຄວາມທຸກຍາກສູງ. ໂຄງການນີ້ເປັນໂຄງການບຸລິມະສິດຂອງລັດຖະບານ ແລະ ໂຄງການຄໍ້າປະກັນສະບຽງອາຫານ ແລະ ຕ້ານແຫ້ງ ເຊິ່ງຈະຊ່ວຍແກ້ໄຂຄວາມທຸກຍາກໃຫ້ແກ່ປະຊາຊົນທ້ອງຖິ່ນໃນເຂດດັ່ງກ່າວ. ປັດຈຸບັນ ...Read More »
ທົບທວນການປະຕິຮູບການສຶກສາ
ລັດຖະບານລາວເລັ່ງປະຕິຮູບການສຶກສາ ແລະ ວາງວິໄສທັດ, ສ້າງຄົນສ້າງຊາດຢ່າງ ຮອບດ້ານເພື່ອຮອງຮັບສິ່ງທ້າທາຍ ຂະນະທີ່ ຄະນະກຳມາທິການແຫ່ງຊາດ ກ່ຽວກັບການປະຕິຮູບລະບົບການສຶກສາແຫ່ງຊາດໄດ້ດຳເນີນກອງປະຊຸມ ຄົບຄະນະຄັ້ງທີ IX ປະຈຳປີ 2016 ຂຶ້ນໃນອາທິດຜ່ານມານີ້ ທີ່ສູນປະຊຸມຮ່ວມມືສາກົນ (ICTC) ເພື່ອທົບທວນຄືນການຈັດຕັ້ງປະຕິບັດການປະຕິຮູບການສຶກສາ ແລະ ສືບຕໍ່ແກ້ບາງຈຸດອອ່ນຂໍ້ຄົງຄ້າງ. ກອງປະຊຸມດັ່ງກ່າວ, ໂດຍໃຫ້ກຽດເຂົ້າຮ່ວມຂອງທ່ານ ພັນຄຳ ວິພາວັນ ຮອງປະທານ ປະເທດແຫ່ງ ສປປ ລາວ, ທ່ານນາງ ແສງເດືອນ ຫລ້າຈັນທະບູນ ລັດຖະມົນຕີກະຊວງສຶກສາທິການ ແລະ ກິລາ, ມີການນຳ, ພະແນກການ ຂະແໜງດັ່ງກ່າວເຂົ້າຮ່ວມ. ຜູ້ເຂົ້າຮ່ວມໄດ້ຮັບຟັງການລາຍງານຜົນການປະເມີນການຈັດຕັ້ງປະຕິບັດວຽກງານປະຕິຮູບລະບົບການສຶກສາແຫ່ງຊາດປີ 2006-2015, ຮັບຟັງການລາຍງານການຈັດຕັ້ງປະຕິບັດດຳລັດ ກ່ຽວກັບການສຶກສາຊັ້ນສູງເຜີຍແຜ່ຍຸດທະສາດ ການພັດທະນາຊັບພະຍາກອນມະນຸດແຫ່ງຊາດ ຮອດ ປີ 2025, ແຜນປະຕິບັດງານການພັດທະນາຊັບພະຍາກອນມະນຸດ 5 ປີ 2016-2020, ແຜນຄວາມຕ້ອງການຈ້າງງານ ປີ 2016-2025 (ລະດັບວິຊາຊີບຂຶ້ນໄປ ແລະ ຂໍ້ຕົກລົງ ກ່ຽວກັບການແບ່ງປັນທຶນການສຶກສາຮຽນຕໍ່ພາຍໃນປະເທດ. ລາຍງານວິທີການຈັດຕັ້ງປະຕິບັດ ຍຸດທະສາດພັດທະນາຊັບພະຍາກອນມະນຸດແຫ່ງຊາດຮອດປີ 2025 ເຂົ້າໃນແຜນພັດທະນາເສດຖະກິດ-ສັງຄົມ ສຳລັບຂັ້ນສູນກາງ ແລະ ...Read More »
ການນຳເຮົາ ຕ້ອນຮັບປະທານປະເທດຫວຽດນາມ
ວັນທີ 12 ມິຖຸນາ 2016 ຜ່ານມານີ້, ສະຫາຍນາງ ປານີ ຢາທໍ່ຕູ້ ປະທານສະພາແຫ່ງຊາດ , ສະຫາຍ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ໄດ້ໃຫ້ກຽດຕ້ອນ ຮັບການເຂົ້າຢ້ຽມຢາມຂອງສະຫາຍ ເຈີນ ດ້າຍ ກວາງ ປະທານປະເທດ ແຫ່ງ ສາທາລະນະລັດ ສັງຄົມນິຍົມຫວຽດນາມ ພ້ອມດ້ວຍຄະນະ ໃນໂອກາດເດີນທາງຢ້ຽມຢ້າມ ທາງລັດຖະກິດ ຢູ່ ສປປ ລາວ ແຕ່ວັນທີ 12-14 ມິຖຸນາ 2016. ການນໍາເຮົາຕ່າງກໍໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການເດີນທາງມາຢ້ຽມຢາມ ຂອງສະຫາຍ ເຈີນ ດ້າຍ ກວາງ ໃນຄັ້ງນີ້ ເຊິ່ງເປັນການປະກອບສ່ວນສຳຄັນເຂົ້າໃນການເສີມຂະຫຍາຍສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ທີ່ມີມາແຕ່ດົນນານ ໃຫ້ໄດ້ຮັບການພັດທະນາ ແລະ ແຕກດອກອອກຜົນງອກງາມຍິ່ງໆຂຶ້ນ. ພ້ອມທັງ ສະແດງຄວາມຫວັງວ່າ ສອງພັກ, ...Read More »
ອີຢູສະໜັບສະໜູນປະຊາຊົນລາວນໍາໃຊ້ເຕົາປະຢັດເພື່ອຄວາມຍືນຍົງ
ໃນວັນທີ 10 ມິຖຸນາ 2016 ນີ້ ທີ່ສູນການຄ້າວຽງຈັນເຊັນເຕີ, ຫ້ອງການຜູ້ຕາງສະຫະພາບເອີລົບ (EU)ປະຈໍາ ສປປ ລາວຮ່ວມກັບອົງການຈັດຕັ້ງສາກົນສະຫລອງການຜະລິດ ແລະ ຈໍາໜ່າຍເຕົາປະຢັດບັນລຸ 100.000 ໜ່ວຍເພື່ອຕອບສະໜອງຜູ້ຊົມໃນຄົວເຮືອນສໍາເລັດ ຂະນະທີ່ ໂຄງການສົ່ງເສີມການຜະລິດ ແລະ ນໍາໃຊ້ເຕົາປະຢັດໂດຍໄດ້ຮັບການທຶນສະໜັບສະໜູນ 2,3 ລ້ານເອີໂຣຈາກສະຫະພາບເອີລົບແມ່ນມີເປົ້າໝາຍເລັ່ງໃສ່ແກ້ໄຂຄວາມທຸກຍາກໃນ ສປປ ລາວເພື່ອຫລຸດຜ່ອນການນໍາໃຊ້ຟືນ, ຖ່ານດັງໄຟ ແລະ ຊັບພະຍາກອນທໍາມະຊາດແບບຊະຊາຍ ພ້ອມນີ້ກໍເປັນການຫລຸດຜ່ອນການປ່ອຍອາຍພິດເຂົ້າສູ່ຊັ້ນບັນຍາກາດ. ໂຄງການສົ່ງເສີມການຜະລິດ ແລະ ນໍາໃຊ້ເຕົາປະຢັດພາຍໃຕ້ການຈັດຕັ້ງປະຕິບັດຂອງອົງການພັດທະນາປະເທດເນເທີແລນ SNV, ອົງການອ໋ອກສະຟາມ OFAM, ສະມາຄົມເພື່ອການສະໜັບສະໜູນ ແລະ ປັບປຸງຊົນນະບົດ (ສພປ) ໂດຍສະຫະພາບເອີລົບສະໜັບສະໜູນທຶນຮອນດັ່ງກ່າວມາຂ້າງເທີງ. ໂຄງການດັ່ງກ່າວໄດ້ເລີ່ມຈັດຕັ້ງປະຕິບັດມາແຕ່ປີ 2013 ແລະ ໄດ້ບັນລຸ 100.000 ໜ່ວຍ.ໃນລະຫວ່າງພິທີສະຫລອງງານດັ່ງກ່າວນີ້ ທ່ານ ມີແຊນ ໂກແຟງ ອຸປະທູດ ສະຫະພາບເອີລົບປະຈໍາ ສປປ ລາວໄດ້ກ່າວວ່າ: ການຈັດການບັນຫາຂອງການປ່ຽນແປງດິນຟ້າອາກາດ ແລະ ຫລຸດຜ່ອນຜົນກະທົບນັ້ນແມ່ນບູລິມະສິດຂອງສະຫະພາບເອີລົບກໍຄືໃນທົ່ວໂລກລວມທັງ ສປປ ລາວ ສະນັ້ນ ຕົນເອງຮູ້ສຶກເປັນກຽດ ແລະ ພາກພູມໃຈທີ່ເປັນສ່ວນໜຶ່ງໃນການສະຫລອງຜົນສໍາເລັດຂອງໂຄງການທີ່ໄດ້ຮັບທຶນຊ່ວຍເຫລືອຈາກ ອີຢູເພື່ອປະກອບສ່ວນເຂົ້າໃນການພັດທະນາເສດຖະກິດ-ສັງຄົມກໍຄືຄວາມພະຍາຍາມຂອງລັດຖະບານລາວໂດຍສະເພາະການຫລຸດຜ່ອນການປ່ອຍພິດ ...Read More »
ນານາຊາດ ອະນຸບານ ປັນຍາທິບ
ໂຮງຮຽນ ນານາຊາດ ອະນຸບານ ປັນຍາທິບ ຈັດກິດຈະກໍາມອບລາງວັນດາວໃຫ້ນັກຮຽນດີເດັ່ນ ປະຈໍາປີ “Star child of the year student” ແລະ ການສະແດງ Concert, ສໍາລັບປີນີ້ແມ່ນໃຊ້ ຫົວຂໍ້ທີ່ມີຊື່ວ່າ: “Once Upon a Time”. Star child of the year student ແມ່ນການສະສົມດາວ (Star) ທີ່ເລີ່ມສະສົມມາຕັ້ງແຕ່ຕົ້ນສົກ ຮຽນຈົນເຖິງທ້າຍສົກຮຽນ, ໂດຍການຄັດເລືອກນັກຮຽນດ້ວຍການເຮັດຄວາມດີ, ຊ່ວຍເຫຼືອຄູ-ອາຈານ ແລະ ໝູ່ເພື່ອນ ເຊິ່ງໃນແຕ່ລະຊັ້ນຂອງແຕ່ລະຫ້ອງຈະຄັດເລືອກເອົານັກຮຽນຜູ້ທີ່ດີເດັ່ນ 2 ຄົນ,ຍິງ 1 ຄົນ. ສຳລັບສົກຮຽນ 2015-2016 ລວມມີນັກຮຽນຈຳນວນ 22 ຄົນ ຈາກ 11 ຫ້ອງ, ໂດຍເລີ່ມຈາກຫ້ອງລ້ຽງເດັກຈົນເຖິງອະນຸບານ 03. ພິເສດໃນປີນີ້ເປັນປີທໍາອິດທີ່ທາງໂຮງຮຽນໄດ້ຕັ້ງໃຈເຝິກຝົນການສະແດງຂອງລູກຫຼານໃນການ ສະແດງໂດຍການເລົ່ານິທານ ພ້ອມການຮ້ອງເພງ ແລະ ເຕັ້ນໃນຮູບແບບການໃຫ້ຄວາມຮູ້ແບບສ້າງສັນ ເຊິ່ງນ້ອງນັກຮຽນໄດ້ຕັ້ງໃຈເອົາໃຈໃສ່ເປັນຢ່າງດີ. ທ່ານນາງ ເກດສະຫວັນ ປັນຍາທິບ ອຳນວຍການໂຮງຮຽນ ...Read More »
ຄະນະຜູ້ແທນລາວສໍາເລັດເຂົ້າຮ່ວມກອງປະຊຸມກວດສອບການເງິນອາຊຽນ
ຫວ່າງບໍ່ດົນມານີ້, ກອງປະຊຸມຄະນະ ກຳມະການກວດສອບການ ເງິນອາຊຽນ ຄັ້ງທີ 41 ໄດ້ຈັດຂຶ້ນທີ່ປະເທດ ອິນໂດເນເຊຍ, ທ່ານ ນາງ ວຽງທອງ ສີພັນດອນ ປະທານ ອົງການກວດສອບແຫ່ງລັດ ໃຫ້ກຽດເຂົ້າຮ່ວມເປັນປະທານກອງປະຊຸມດັ່ງກ່າວ ໂດຍມີຄະນະຜູ້ແທນຈາກສະຖາບັນກວດ ສອບຂອງບັນດາປະເທດສະ ມາຊິກໃນອາຊຽນເຂົ້າຮ່ວມ. ກອງປະຊຸມໄດ້ປຶກສາຫາລືບັນຫາສຳຄັນຕ່າງໆເປັນຕົ້ນ: (1) ພິຈາລະນາຜົນ ການກວດຄືນຄຳແນະນຳຜົນການກວດສອບການເງິນຂອງກອງເລຂາອາຊຽນ ປີ 2014; (2) ພິຈາລະນາຜົນ ການກວດ ສອບການເງິນຂອງກອງເລຂາ ອາຊຽນ ປີ 2015; (3) ພິຈາ ລະນາບົດລາຍງານຜົນການ ກວດສອບພາຍໃນຂອງກອງ ເລຂາອາຊຽນ; (4) ປະກອບ ຄຳເຫັນໃສ່ຮ່າງກົດລະບຽບ ແລະ ປື້ມຄູ່ມື ການກວດສອບ (Audit Charter and Manual) ແລະ ບັນຫາທີ່ກ່ຽວຂ້ອງ ກັບການນຳໃຊ້ງົບປະມານ ຂອງກອງເລຂາອາຊຽນ. ພ້ອມ ນັ້ນ ກອງປະຊຸມຍັງໄດ້ຕົກລົງ ໃຫ້ສະຖາບັນກວດສອບສູງສຸດ ຂອງປະເທດຟີລິບປິນ ເປັນປະທານກອງປະຊຸມຄະນະກຳມະການກວດສອບການເງິນອາຊຽນ ຄັ້ງທີ 42.Read More »
ຜູ້ແທນລາວສໍາເລັດເຂົ້າຮ່ວມກອງປະຊຸມອົງການແຮງງານສາກົນ
ກອງປະຊຸມສະມັດຊາໃຫຍ່ ອົງການແຮງງານສາກົນ ຄັ້ງທີ 105 ໄດ້ໄຂຂຶ້ນຢ່າງເປັນທາງການໃນວັນທີ 7 ມິຖຸນາ 2016 ທີ່ເມືອງເຊີແນວ ປະເທດສະວິດເຊີແລນ, ໃນນາມຄະນະຜູ້ແທນລາວນໍາໂດຍ ທ່ານ ຄຳແພງ ໄຊສົມແພງ ລັດຖະມົນຕີກະຊວງແຮງງານ ແລະ ສະຫວັດດີການສັງຄົມເຂົ້າຮ່ວມກອງປະຊມດັ່ງກ່າວ ເພື່ອປຶກສາຫາລື ໃນການເພີ່ມທະວີການຮ່ວມມືດ້ານວຽກແຮງງານລະຫວ່າງ ສປປ ລາວ ແລະ ອົງການແຮງງານສາກົນ. ທ່ານ ຄຳແພງ ໄຊສົມແພງ ໄດ້ປະກອບຄຳເຫັນຕໍ່ກອງປະຊຸມ ສະມັດຊາໃຫຍ່ ອົງການແຮງງານສາກົນ ຄັ້ງທີ 105 ວ່າ: ອົງການແຮງງານສາກົນ ແມ່ນອົງການໜຶ່ງທີ່ໄດ້ເຄື່ອນໄຫວຢ່າງຂະຫຍັນຫ້າວຫັນ ເພື່ອຜົນປະໂຫຍດພື້ນຖານ ຂອງຊາວຜູ້ອອກແຮງງານ ແລະ ຜູ້ໃຊ້ແຮງງານ, ບັນດາຫລັກກການພື້ນຖານກ່ຽວກັບການປົກປ້ອງທາງສັງຄົມ ກໍຄື ການສົ່ງເສີມຄວາມຍຸດຕິທຳ ແລະ ສິດທິທາງດ້ານແຮງງານ ນອກນັ້ນຍັງເປັນການສ້າງໂອກາດໃຫ້ປະຊາຊົນມີວຽກເຮັດງານທຳທີ່ໝັ້ນຄົງ, ສ້າງລາຍໄດ້ ແກ້ໄຂປຊີວິດການເປັນຢູ່ດີຂຶ້ນ ທັງເປັນການປະກອບສ່ວນ ຊຸກຍູ້ເສດຖະກິດ-ສັງຄົມ ໃຫ້ມີບາດກ້າວຂະຫຍາຍຕົວ. ສະນັ້ນ ສປປ ລາວ ໃນນາມເປັນສະມາຊິກອົງການແຮງງານສາກົນ ສປປລາວ ເວລາໃດກໍໄດ້ເອົາໃຈໃສ່ ປະຕິບັດພັນທະໜ້າທີ່ຂອງຕົນ ແລະ ໄດ້ຍືດໝັ້ນໃນຫລັກກການພື້ນຖານ ຂອງອົງການແຮງງານສາກົນ ກ່ຽວກັບການສົ່ງເສີມຄວາມຍຸດຕິທຳ ...Read More »
ກະຊວງການຕ່າງປະເທດລາວ-ຫວຽດນາມ ເພີ່ມທະວີການຮ່ວມມື
ສະຫາຍ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍຄະນະໄດ້ ເດີນທາງຢ້ຽມຢາມ ສາທາລະນະລັດ ສັງຄົມນິຍົມ ຫວຽດນາມຢ່າງເປັນທາງການ ແຕ່ວັນທີ 8-10 ມິຖຸນາ 2016. ໃນວັນທີ 8 ມິຖຸນາ 2016, ທີ່ ເຮືອນຮັບແຂກລັດຖະບານ ແຫ່ງ ສສ.ຫວຽດນາມ, ສະຫາຍ ສະເຫຼີມໄຊ ກົມມະສິດ ໄດ້ຮັບການຕ້ອນຮັບຈາກ ສະຫາຍ ຟ້າມ ບິ່ງ ມິງ, ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ແຫ່ງ ສສ.ຫວຽດນາມຢ່າງອົບອຸ່ນ, ສະໜິດສະໜົມ ແລະ ສົມກຽດ ເຊິ່ງການຢ້ຽມຢາມຄັ້ງນີ້ກໍ່ເພື່ອເປັນການປະກອບສ່ວນອັນສຳຄັນເຂົ້າໃນການເພີ່ມທະວີສາຍພົວພັນມິດຕະພາບ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ໂດຍສະເພາະກໍ່ແມ່ນລະຫວ່າງສອງກະຊວງການຕ່າງປະເທດລາວ ແລະຫວຽດນາມທີ່ມີມູນເຊື້ອອັນດີງາມນັ້ນໃຫ້ນັບມື້ມີຄວາມແໜ້ນແຟ້ນ, ຈະເລີນງອກງາມ ແລະ ແຕກດອກອອກຜົນຍິ່ງໆຂຶ້ນ. ໃນການພົບປະຄັ້ງນີ້, ສອງຝ່າຍເຫັນເປັນເອກະພາບກັນຕີລາຄາສູງຕໍ່ການພົວພັນຮ່ວມມືສອງຝ່າຍໃນໄລຍະຜ່ານມາໄດ້ມີໝາກຜົນດີຢ່າງໜ້າເພິ່ງພໍໃຈ, ສອງຝ່າຍເຫັນດີຈະຈັດກິດຈະກໍາຕ່າງໆຮ່ວມກັນ ເພື່ອສະເຫຼີມສະຫລອງວັນສ້າງຕັ້ງສາຍພົວພັນການທູດ ລາວ-ຫວຽດນາມ ...Read More »
ສະຫວັນນະເຂດການລົງທຶນເພີ່ມຂຶ້ນ10ເທົ່າ
ສະຫວັນນະເຂດ ຍັງເປັນເປົ້າໝາຍການລົງທຶນທີ່ສຳຄັນຂອງບັນດານັກທຸລະກິດ ສະເພາະ 6 ເດືອນຕົ້ນສົກປີນີ້ ການລົງທຶນເພີ່ມຂຶ້ນເຖິງ 10 ເທົ່າຕົວ ເມື່ອທຽບໃສ່ປີຜ່ານມາ ມີມູນຄ່າການລົງທຶນເກືອບ 2 ພັນຕື້ໆກີບ. ສ່ວນການລົງທຶນຂອງລັດປະຕິບັດໄດ້ແລ້ວ 70% ຂອງແຜນການ. ອີງຕາມບົດລາຍສະພາບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 6 ເດືອນຕົ້ນປີຂອງແຂວງສະຫວັນນເຂດໄດ້ໃຫ້ຮູ້ວ່າ: ໃນສົກປີ 2015-2016 ແຂວງສະຫວັນນະເຂດ ໄດ້ຮັບອະນຸມັດແຜນການລົງທຶນຂອງລັດທັງໝົດ 130.58 ຕື້ກີບ ໃນນີ້ ທຶນພາຍໃນ 112.38 ຕື້ກີບ ແລະ ທຶນຕ່າງປະເທດ 18.19 ຕື້ກີບ ເພື່ອຈັດຕັ້ງປະຕິບັດ 369 ໂຄງການ. ຜ່ານການຈັດຕັ້ງປະຕິບັດໃນໄລຍະ 6 ເດືອນຕົ້ນສົກປີນີ້ ສາມາດປະຕິບັດໄດ້ແລ້ວ 278 ໂຄງການ ເປັນມູນຄ່າ 91.81 ຕື້ກີບ ເທົ່າກັບ 70% ຂອງແຜນການລວມ; ໃນນີ້ ທຶນພາຍໃນ 91.16 ຕື້ກີບ ແລະ ເປັນທຶນຕ່າງປະເທດ 0.65 ຕື້ກີບ. ຂໍ້ມູນຈາກ: ເສດຖະກິດ-ການຄ້າRead More »